laion/Wikipedia-Exotic huggingface dataset:
Carl Philip

Carl Philip, Värmlandi hertsog, (Carl Philip Edmund Bertil; sündinud 13. mail 1979 Stockholmis) on Rootsi prints ja kuulub Bernadotte'i dünastiasse. Ta on kuningas Carl XVI Gustafi ja kuninganna Silvia teine laps ning ainus poeg. Ta sündis troonipärija ja kroonprintsina, kuid tiitel läks üle ta vanemale õele Victoriale 1. jaanuaril 1980, kui muudeti troonipärimisseadust. Sellest ajast peale oli Carl Philip troonipärimisjärjekorras oma õe järel teisel kohal. Pärast õetütar printsess Estelle'i ja õepoeg prints Oscari sündi on ta troonipärimisjärjekorras neljandal kohal. Carl Philip sündis 13. mail 1979 Stockholmis Rootsi kuninga Carl XVI Gustafi ja kuninganna Silvia teise lapse ja esimese pojana. Ta ristiti 31. augustil 1979 Storkyrkani toomkirikus. Tema ristivanemad on Hallandi hertsog prints Bertil, Baieri prints Leopold, Taani kuninganna Margrethe II ja Rootsi printsess Birgitta. Aastatel 1984–1986 õppis Carl Philip Västerledi algkoolis. 1986. aastal alustas ta õpinguid Brommas Smedslätti koolis ning jätkas Ålsteni koolis. 1992 suundus ta keskkooliõpinguteks Stockholmi Enskilda gümnaasiumi, millele 1994 järgnes kaks aastat õpinguid Kent Schoolis Connecticutis. Seejärel jätkas ta haridusteed Lundsbergsi keskkoolis, mille lõpetas 1999. aastal. Carl Philip täitis oma sõjaväekohustuse Vaxholmi rannikukaitse rügemendis 2000. aasta sügisel. 2002. aasta detsembris sai temast fänrik (lipnik) ja 2004 Rootsi Kuningliku Mereväe leitnant. 2011 – Maarjamaa Risti I klassi teenetemärk Prints Carl Philip on tegelenud skautlusega ning naudib tegevusi värskes õhus. Ta on huvitatud spordist, eriti jalgpallist, ujumisest ja suusatamisest. 2003. aastal osales ta Vasaloppeti suusamaratonil. Carl Philipi kireks on autovõidusõidud ning tal on ka luba neist osa võtta. Carl Philip oli üheksa aastat koos jõuka Rootsi ärimehe tütre Emma Pernaldiga. Paar elas Stockholmis. Räägiti, et noored plaanisid abielluda, kuid Carl Philip tahtis oodata, kuni tema troonipärijast vanem õde abiellub. Carl Philip ja Emma Pernald lõpetasid oma suhte 2009. aastal. 27. juunil 2014 kihlus Carl Philip Sofia Hellqvistiga. Laulatus toimus 13. juunil 2015 Stockholmi kuningapalee kuninglikus kabelis. Carl Philipil ja Sofial on kolm poega: Alexander (sündinud 19. aprillil 2016), Gabriel (sündinud 31. augustil 2017) ja Julian (sündinud 26. märtsil 2021). "Rootsi kuningakoja koduleht". Originaali arhiivikoopia seisuga 21. juuni 2015. Vaadatud 5. juunil 2015. Carl Philipist Rootsi kuningliku õukonna kodulehel (inglise keeles)
Hulkurplaneet

Hulkurplaneet on taevakeha, mis ei tiirle ühegi tähe ümber, vaid hulgub mööda maailmaruumi. On oletatud, et hulkurplaneedid tekivad gaasipilve kokkutõmbumisel nagu tähedki, ainult et nende pilved on olnud nii väikesed, et tähti neist ei ole saanud, küll aga planeedi mõõtu taevakehad. Samuti on võimalik, et need on kunagi mõne tähe ümber tiirelnud, kuid teised planeedid on nad oma gravitatsioonijõu mõjul süsteemist välja kihutanud. Kuni 2021. aastani oli leitud paarkümmend hulkurplaneeti, kuid siis avastati Linnutee galaktikas neid veel 70 ja kogutud andmeid vabamalt tõlgendades kuni 170, kuid oletatakse, et neid võib olla miljardeid. planeet täht kosmos gravitatsioon Priit Ennet (23.12.2021). "Astronoomid avastasid ühekorraga kümneid hulkurplaneete". ERR Novaator. Vaadatud 23.12.2021. Núria Miret-Roig; et al. (22.12.2021). "A rich population of free-floating planets in the Upper Scorpius young stellar association". Nature Astronomy. Vaadatud 23.12.2021. {{netiviide}}: et al.-i üleliigne kasutus kohas: |autor= (juhend)
Märggangreen

Märggangreen ehk roiskkärbus on gangreen, mille puhul lisaks koe verevarustuse häirele esineb põletik. Märggangreeni puhul on prognoos halvem kui kuivgangreenil, kuna märggangreen levib koes kiiremini.
Duchcov

Duchcov (saksa keeles Dux) on linn Tšehhis Ústí maakonnas Teplice ringkonnas. Duchcov asub Saksamaa piirist ligi 13 km kaugusel, Teplicest umbes 7 km edelas ja Ústí nad Labemist umbes 22 km lääneedelas. Duchcovit on esmamainitud 1240. aastal. Duchcovi vanalinn ja lossikompleks on alates 1992. aasta oktoobrist ajalooline linnakaitseala. Oma viimastel eluaastatel elas Duchcovi lossis itaalia seikleja ja kirjanik Giovanni Giacomo Casanova, kes seal ka 1798. aastal suri. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Historie Duchcova Město Duchcov Duchcov - městská památková zóna Národní památkový ústav Klára Stejskalová, Josefina Kurfurstová:Duchcov – The last dwelling of Giacomo Casanova Radio Prague International, 19. august 2017
Verizon Building

Verizon Building on 32-korruseline büroopindadega art déco stiilis kõrghoone New Yorgis.  Verizon Building – pildid, videod ja helifailid Wikimedia Commonsis
Daily News Building

Daily News Building on 36-korruseline büroopindadega art déco stiilis kõrghoone New Yorgis.  Daily News Building – pildid, videod ja helifailid Wikimedia Commonsis
Wyndham New Yorker Hotel

Wyndham New Yorker Hotel on 43-korruseline hotellina kasutatav art déco stiilis kõrghoone New Yorgis.  Wyndham New Yorker Hotel – pildid, videod ja helifailid Wikimedia Commonsis
Dobříš

Dobříš (saksa keeles Doberschisch) on linn Tšehhis Kesk-Tšehhi maakonnas Příbrami ringkonnas. Dobříš asub Příbramist ligi 17 km kirdes ja Praha kesklinnast umbes 39 km edelas. Dobříš paikneb merepinnast 371 meetri kõrgusel. Dobříši on esmamainitud 1252. aastal. Linna olulisim vaatamisväärsus on rokokoostiilis Dobříši loss, mis omandas praeguse kuju ümberehituse käigus aastatel 1745–1765. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Dobříš Místopisný seznam obcí České republiky Historie Dobříše Město Dobříš Dobříš Chateau Zámek Dobříš
Horezmi riik

See artikkel räägib keskaegsest riigist. Muude kasutuste kohta vaata artiklit Horezmi. Horezmi riik (ka Horezmi impeerium) oli turgi-pärsia sunniitide riik Kesk-Aasias, peamiselt tänapäeva Usbestanki, Türkmenistani, Tadžikistani, Afganistani ja Iraani aladel. Riik rajati 1077. aastal ning algul oli see Seldžukkide riigi ja Karakitai vasall. 13. sajandil vallutasid Horezmi mongolid. Kõrgajal oli riigi pindala kuni 3,6 miljonit ruutkilomeetrit, mis teeb sellest ühe ajaloo suurima impeeriumi. Horezmišahhide riigi alguskuupäev ei ole kindel. Riiki juhtinud Horezmi dünastiale pani alguse Anushtegin Gharchai, kes oli olnud Gharchistani juhtide ori ning hiljem mamelukk seldžukkide teenistuses. Riigi iseseisvuse saavutas alles tema pojapojapoeg Atsiz. 1220. aastal tungisid Horezmi Tšingis-khaani juhtimisel mongolid, kes vallutasid riigi vähem kui kahe aastaga. Vaenlane kasutas ära Horezmi riigi sisetülisid ja nõrkusi, rikkamaid linnu piirati ja rüüstati. Turgi dünastiate ja riikide loend Horezmi riik Horezm Sunni dünastiate loend Rein Taagepera (september 1997). "Expansion and Contraction Patterns of Large Polities: Context for Russia". International Studies Quarterly. 41 (3): 497. DOI:10.1111/0020-8833.00053. JSTOR 2600793. Man, John (2007). Genghis Khan: Life, Death, and Resurrection. St. Martin's Press. Lk 180. Babayan, K. (2003). Mystics, monarchs, and messiahs: cultural landscapes of early modern Iran. Harvard Center for Middle Eastern Studies. Lk 14. Gafurov, B.G. Central Asia:Pre-Historic to Pre-Modern Times, Vol.2, (Shipra Publications, 1989), page 359. Vasilyeva, G.P. "Ethnic processes in origins of Turkmen people." Soviet Ethnography. Publishing house: Nauka, 1969. pages 81-98 "Khwarazmian: definition". Merriam Webster. 2010. Vaadatud 21. oktoober 2010. Rene Grousset, The Empire of the Steppes:A History of Central Asia, Transl. Naomi Walford, Rutgers University Press, 1991, page 159. Biran, Michel, The Empire of the Qara Khitai in Eurasian history, (Cambridge University Press, 2005), 44. Turchin, Peter; Adams, Jonathan M.; Hall, Thomas D (detsember 2006). "East-West Orientation of Historical Empires". Journal of World-Systems Research. 12 (2): 222. ISSN 1076-156X. Vaadatud 12. september 2016.
Veski (Märjamaa)

Veski on küla Rapla maakonnas Märjamaa vallas. Maa-amet, vaadatud 21.11.2020. Statistikaameti statistika andmebaas, vaadatud 15.01.2024. Eesti haldus- ja asustusjaotuse klassifikaator, vaadatud 9.06.2014.
Trump Parc

Trump Parc on 38-korruseline elamispindadega art déco stiilis kõrghoone New Yorgis. See asub Central Park Southi ja Sixth Avenue ääres Midtown Manhattanil.  Trump Parc – pildid, videod ja helifailid Wikimedia Commonsis
63 Wall Street

63 Wall Street on 37-korruseline büroopindadega art déco stiilis kõrghoone New Yorgis. Financial District  63 Wall Street – pildid, videod ja helifailid Wikimedia Commonsis
1501 Broadway

1501 Broadway on 33-korruseline büroopindadega art déco stiilis kõrghoone New Yorgis.  1501 Broadway – pildid, videod ja helifailid Wikimedia Commonsis
Fred F. French Building

Fred F. French Building on 38-korruseline büroopindadega art déco stiilis kõrghoone New Yorgis.  Fred F. French Building – pildid, videod ja helifailid Wikimedia Commonsis
791

791. aasta Sajandid: 7. sajand - 8. sajand - 9. sajand Aastakümned: 740. aastad 750. aastad 760. aastad 770. aastad 780. aastad - 790. aastad - 800. aastad 810. aastad 820. aastad 830. aastad 840. aastad Aastad: 786 787 788 789 790 - 791 - 792 793 794 795 796 ... ... ...
32 Avenue of the Americas

32 Avenue of the Americas on 27-korruseline büroopindadega art déco stiilis kõrghoone New Yorgis.  32 Avenue of the Americas – pildid, videod ja helifailid Wikimedia Commonsis
Antropofaagiline manifest

Antropofaagiline manifest (portugali keeles "Manifesto Antropófago", inglise keeles "Cannibalist Manifesto") on Brasiilia kirjaniku Oswald de Andrade, varase brasiilia modernismi ühe tähtsa tegelase ja antropofaagilise liikumise rajaja manifest. Esmakordselt tutvustati seda 1928. aastal kunstiajaloolase ja luuletaja Mario de Andrade kodus sõprade ringis ning avaldati Raul Boppi ja Antonio di Alcantara Machado asutatud ajakirjas Journal of Anthropophagy. See on proosapoeem Arthur Rimbaud' "Üks suvi põrgus" stiilis. Erinevalt Oswald de Andrade eelmisest värsimanifestist "Pau-Brazil", milles kutsuti üles looma Brasiilia poeetilist keelt, mis võiks muuta Brasiilia luule välismaal kuulsaks, oli "Antropofaagiline manifest" rohkem politiseeritud.
Mnichovo Hradiště

Mnichovo Hradiště (saksa keeles Münchengrätz) on linn Tšehhis Kesk-Tšehhi maakonnas Mladá Boleslavi ringkonnas. Mnichovo Hradiště asub Mladá Boleslavist ligi 13 km põhjakirdes ja Prahast umbes 60 km kirdes. Mnichovo Hradištět on esmamainitud 1279. aastal. Mnichovo Hradiště vanalinn koos lossikompleksiga on alates 1990. aasta novembrist ajalooline linnakaitseala. Mnichovo Hradištěs on sündinud juudi rahvusest saksakeelne kirjanik Leopold Kompert (1822–1886). Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Historie Mnichova Hradiště Město Mnichovo Hradiště Mnichovo Hradiště - městská památková zóna Národní památkový ústav Kompert, Leopold The YIVO Encyclopedia of Jews in Eastern Europe
Beautiful Loser

Beautiful Loser on Bob Segeri kaheksas, 1975. aastal ilmunud stuudioalbum. "Beautiful Loser" - 3:29 "Black Night" - 3:24 "Katmandu" - 6:09 "Jody Girl" - 3:41 "Travelin' Man" - 2:41 "Momma" - 3:22 "Nutbush City Limits" - 3:57 "Sailing Nights" - 3:18 "Fine Memory" - 2:56
Musculus masseter pars coronidea

Musculus masseter pars coronidea on välja pakutud nimetus 2021. aastal avastatud mälumislihaste kolmandale sügavamale kihile. https://www.sciencealert.com/scientists-just-identified-a-new-muscle-layer-in-the-human-jaw
Sutthoffi park

Sutthoffi park on haljasala Narvas, Sutthoffi linnaosas. Suthofi pargis asub Narva Saksa sõjaväekalmistu, mille asutas Wehrmacht 1943. aastal. Kalmistu taasavati 1999. aastal, sinna maetakse veel ümber Eestist leitud saksa sõdurite põrme. Sõja lõpus hakati Narva matma Sinimägede all langenuid. 1995. aastast on Eesti ja Saksa riigi vahel sõlmitud koostööleppe alusel on Saksa pool omal kulul korrastanud ja korras hoidnud siin asuvaid saksa sõjahaudu ja sõjaväekalmistuid. Kalmistu taastaja ja hooldustööde teostaja on Saksa Sõjahaudade Hooldeliit. Eestis on taastatud saksa sõjaväekalmistud: Narvas (taasavatud 1999), Toilas (2002), Jõhvis (2001), Rakveres (1997), Tallinnas (1998), Pärnus (1993), Viljandis (1993) ja Kuressaares (1996) ning Tartus Pauluse kalmistul endise sõjaväekalmistu alal mälestusplats (1997). Taastatud on sõjavangide kalmistud Tallinnas Pirital (1996), Ahtmes (1999), Kohtla-Järvel (2000), Kukrusel (1995), Lavassaares (2001) ning Valgas (1998). Sutthoffi linnaosas Siivertsi kalmistul asub ka Saksa sõjavangilaagri kalmistu osa NARVA 1939-1945 DEUTSCHER SOLDATENFRIEDHOF, vana.narvaplan.ee Raul Sulbi, Narvas asub Eesti suurim saksa sõjaväekalmistu, www.postimees.ee, 27. juuni 2009 Raul Sulbi, Eestis on taastatud 15 Saksa sõjaväekalmistut, www.postimees.ee, 25. juuni 2009 Narva vangilaagri kalmistu kultuurimälestiste riiklikus registris (vaadatud 17.12.2020)
Lanškroun

Lanškroun (saksa keeles Landskron) on linn Tšehhis Pardubice maakonnas Ústí nad Orlicí ringkonnas. Lanškroun asub Ústí nad Orlicíst umbes 17 km ja Pardubicest ligikaudu 61 km idakagus. Lanškrouni on esmamainitud 1285. aastal. Lanškrouni vanalinn on alates 1990. aasta novembrist ajalooline linnakaitseala. Linna olulisemad vaatamisväärsused on 1581. aastal valminud renessanss-stiilis raekoda ja 16. sajandil rajatud Lanškrouni loss. Castiglione in Teverina, Itaalia Dzierżoniów, Poola Hajdúszoboszló, Ungari Kežmarok, Slovakkia Serocki vald, Poola Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. CZ, Lanškroun – A Trip to the Orlické Mountains Infoglobe Lanškroun : právní ochrana Národní památkový ústav Lanškroun, Czech Republic Waymarking The Lanškroun Château East Bohemia Castles and Palaces  Lanškroun – pildid, videod ja helifailid Wikimedia Commonsis
Eagles

Eagles on USA rokkansambel. Selle moodustasid 1971. aastal Los Angeleses kitarrist Glenn Frey, trummar Don Henley, kitarrist Bernie Leadon ja bassimängija Randy Meisner. Hiljem liitusid ansambliga kitarrist Joe Walsh ja bassist Timothy B. Schmit. 1972. aastal avaldati album "Eagles", kust jõudis esineljakümnesse kolm singlit: "Take It Easy", "Witchy Woman" ja "Peaceful Easy Feeling". Järgmine album "Desperado" (1973) oli vähem edukas, sest ükski singel esineljakümnesse ei jõudnud. Vaatamata sellele sisaldas album ansambli kahte tuntumatest lauludest: "Desperado" ja "Tequila Sunrise". Aastal 1974 avaldati album "On the Border". Albumi salvestamise ajal lisandus ansamblisse kitarrist Don Felder. Albumilt ilmus nende esimene esikohalaul "Best of My Love". 1975. aastal ilmunud album "One of These Nights" sisaldas kolme esikümnelugu, milleks olid "One of These Nights", "Lyin' Eyes" ja "Take It to the Limit", millest esimene jõudis ta esikohale. Eaglesi kõige suurem edu saabus albumiga "Hotel California" (1976), mida müüdi USA-s 16 miljonit ja maailmas üle 32 miljoni eksemplari. Albumilt ilmusid kaks esikohasinglit: "New Kid in Town" ja "Hotel California". Aastal 1979 avaldati viimane album enne laialiminekut, "The Long Run", kust tuli kolm esikümnesinglit: "Heartache Tonight", "The Long Run" ja "I Can't Tell You Why". Eagles läks laiali 1980. aasta juulis, kuid tuli uuesti kokku 1994. aastal ning avaldati kontsertalbum "Hell Freezes Over". Aastal 2007 avaldati "Long Road Out of Eden", mis oli nende kuues stuudioalbum ja esimene pärast 28 aastat. Aastatel 2013–2015 toimus ansambli kontserditurnee seoses dokumentaalfilmi "History of the Eagles" linastumisega. Eagles on plaadimüügi poolest üks läbi aegade edukamaid ansambleid, ansambli plaate on ostetud üle 200 miljoni. Albumid "Their Greatest Hits (1971–1975)" ja "Hotel California" on USA ühed kõige enammüüdud albumid. 2003. aastal ajakirja Rolling Stone poolt koostatud kõigi aegade 500 parima albumi seas tuli "Hotel California" 37. kohale. Ansamblil on olnud kokku viis esikohasinglit ning on võitnud kuus Grammy auhinda ja viis Ameerika muusikaauhinda. 2016. aastal pälvis ansambel Kennedy keskuse elutööauhinna. 2004. aastal jõudis Eagles Rolling Stone'i koostatud edetabelis "100 Greatest Artists of All Time" 75. kohale. 1998. aastal võeti ansambel Rock'n'rolli Kuulsuste Halli liikmeks. Pärast Frey surma lõpetas ansambel lühikeseks ajaks oma tegevuse. 2017. aasta juulis esines ansambel Classic Westi kontserdil Los Angeleses esimest korda pärast Frey surma. Freyd asendas kontserdil tema poeg Deacon Frey. Lisaks esinesid koos Eaglesiga Vince Gill ja Bob Seger. Pärast seda on Eagles koosseisus Henley, Walsh, Schmit, Deacon Frey ja Gill jätkanud esinemist. "Eagles" (1972) "Desperado (1973) "On the Border (1974) "One of These Nights (1975) "Hotel California (1976) "The Long Run (1979) "Long Road Out of Eden (2007) Eagles. grammy.com. Vaadatud 24.12.2021 "100 Greatest Artists – 75 > Eagles". Rolling Stone. 15.4.2004. Vaadatud 24.12.2021 "See Bob Seger Join Eagles for 'Heartache Tonight' at Classic West". Rolling Stone. 16.7.2017. Vaadatud 22.10.2017 Ansambli koduleht
790

◄ | 7. sajand | 8. sajand | 9. sajand | ► ◄ | 760. aastad | 770. aastad | 780. aastad | 790. aastad | 800. aastad | 810. aastad | 820. aastad | ► ◄◄ | ◄ | 786 | 787 | 788 | 789 | 790 | 791 | 792 | 793 | 794 | ► | ►► 790. aasta (DCCXC) oli Juliuse kalendri aasta, mis algas reedel. Arvu 790 on selle aasta tähistamiseks laialdaselt kasutatud alates 9. sajandist, kui Euroopas sai valdavaks Anno Domini ajaarvamine. Bütsantsi keisrinna Irene proovis tõugata oma poega, keiser Konstantinos VI troonilt, kuid see katse ebaõnnestus ... ... Vseviov, David (2004). Bütsantsi keisrid. Valitsejad purpuris. Tallinn: Kunst.
Antti Kukkonen

Antti Kukkonen (3. oktoober 1889 Kontiolahti vald – 14. veebruar 1978 Joensuu) oli Soome luterlik vaimulik ja poliitik, ta oli Maaliidu liige. Ta oli mitmekordne Soome haridusminister. Ta lõpetas 1911. aastal Joensuu lütseumi. Aastal 1914 ordineeriti ta pastoriks. Aastatel 1914–1916 oli ta luterlikuks vaimulikuks Puumalas, aastatel 1916–1919 Parikkalas ja aastast 1931 Joensuus. Aastal 1955 sai ta praostiks. Tema ministrikarjäär algas 1924. aastal peaminister Lauri Ingmani teise valitsuse aseharidusministrina. Seejärel töötas ta haridusministrina Juho Sunila esimeses valitsuses (17. detsembrist 1927 kuni 22. detsembrini 1928), Kallio kolmandas valitsuses (16. augustist 1929 kuni 4. juulini 1930), Juho Sunila teises valitsuses (21. märtsist 1931 kuni 14. detsembrini 1932), Kyösti Kallio neljandas valitsuses (7. oktoobrist 1936 kuni 12. märtsini 1937), Risto Ryti teises valitsuses (27. märtsist 1940 kuni 4. jaanuarini 1941) ja Jukka Rangelli valitsuses (4. jaanuarist 1941 kuni 5. märtsini 1943). Kukkonen mõisteti koos teiste sõjaaja poliitiliste liidritega sõjakuritegude kohtuprotsessil kaheks aastaks vangi. Ta vabastati 1947. aastal pärast peaaegu täielikult vanglakaristuse kandmist. Tema enda jaoks tuli tema süüdistus täieliku üllatusena. Valpo ametnikud jõudsid tema koju Pielisensuus (praegu Joensuu osa) alles päev hiljem kui teised Helsingis elavad kohtualused ning kellelgi polnud aega teda tuleviku eest hoiatada. Lisaks Kukkonenile endale ajas kohut ja protsessi ette valmistanud ametnikke segadusse ka haridusministrina töötanud Kukkoneni arvamine sõjasüüdlaste nimekirja. Kukkoneni sõjasüü tulenes kaudselt Nõukogude Liidu eesmärgist Väinö Tanner kohtus süüdi mõista. Tanneri süüle oli raske selgeid aluseid leida, mille puhul võeti formaalse põhjusena Tanneri kuulumist väliskomisjoni nii Rangelli kui Linkomieste juhatusse. Väliskomisjoni kuulusid ka Antti Kukkonen ja Tyko Reinikka, kes tuli seetõttu samadel alustel kohtu alla anda. Kuna Kukkonen oli süüdistuse esitamise ajal pastor, oli süüdimõistmise peatüki esindaja igal sõjakuritegude kohtuprotsessil, nagu seadus nõuab. 1945. aasta detsembris avaldas Nõukogude valitsuse toetaja Izvestija artikli Soome sõjakuritegude protsessist, kus peasüüdlastena nimetati Väinö Tannerit ja tema "tähtsaimaid kaasosalisi" Risto Ryti, Jukka Rangelli ja Tyko Reinikkat. Ajakirja andmetel olid Edwin Linkomies, Toivo Kivimäki ja Henrik Ramsay olnud esimese "vahendajad", Kukkonen aga tundus olevat nii tühine, et tema nime ei mainitud kirjutises üldse. Tavapraktika kohaselt oleks sõjakuritegude protsessis kõige lühema vanglakaristuse saanud Antti Kukkonen ja Tyko Reinikka pidanud tingimisi vabadusse pääsema 1947. aasta veebruaris, kui nad olid kandnud poole karistusest. President Juho Kusti Paasikivi oli selles juba kokku leppinud endise justiitsministri Urho Kekkoneniga, kuid 1947. aastal justiitsministrina töötanud rahvademokraat Eino Pekkala pani selle projekti kinni. Pärast järelevalvekomisjoni lahkumist Soomest vabanesid Kukkonen ja Reinikka lõpuks vanglast 1947. aasta oktoobris, kui nende karistusest jäi alles kuuendik.
Tetrapüloon

Tetrapüloon (inglise keeles tetrapylon, kreeka keeles τετράπυλον 'neli väravat', mitmuses tetrapyla; ladina keeles quadrifrons 'neli fassaadi') on kuupja (või muu risttahukalise) kujuga Vana-Rooma ehitis, mille kõigis külgedes on värav. Tavaliselt püstitati neid teeristile. Septimius Severuse võidukaar Leptis Magnas Liibüas Marcus Aureliuse võidukaar Tripolis Liibüas Tetrapüloon Cáparras Hispaanias Tetrapüloon Palmyras Süürias (hävinud) Värav(a)ehitis Aphrodisiases Türgis Januse võidukaar (Janus quadrifrons) Roomas Caracalla kaar Thevestes Anjaris Bekaa orus Cardo Maximuse ja Decumanus Maximuse tänavaristil Kaks kaart Jerashis Jordaanias: põhjapoolne ja lõunapoolne tetrapüloon Cardo Maximuse ning põhja- ja lõunapoolse Decumanuse ristumiskohas Heidentor Carnuntumis Austrias Sõna "tetrapüloon" tuletusaluseks olevat sõna "püloon" võidakse kasutada ka muudes tähendustes, näiteks võib see olla Vana-Egiptuse templi kahe torniga monumentaalne väravehitis; silla, spordiväljaku värava jm ehistorn; võlvkaare, katusekonstruktsiooni, rippsilla vms massiivne tugipost vms. K. Shaheen. Isis destroys tetrapylon monument in Palmyra. - The Guardian, 20 Jan 2017 Tetrapylon. - Merriam-Webster Tetrapylon. - APHRODISIAS Rome, Arch of Janus Quadrifrons. - livius.org Sõna "püloon" võõrsõnade leksikonis Vaadatud 23.05.2023.